CELEX: 22020D0656
Language: fi
Date: 2020-05-05 00:00:00
Title: ESA–EU-tulliyhteistyökomitean päätös N:o 1/2020, annettu 5 päivänä toukokuuta 2020, poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin suolattua kutaa koskevan erityistilanteen huomioon ottamiseksi Mauritiuksessa [2020/656]

15.5.2020   
               
               
                  FI
               
               
                  Euroopan unionin virallinen lehti
               
               
                  L 152/21
               
            
         ESA–EU-TULLIYHTEISTYÖKOMITEAN PÄÄTÖS N:o 1/2020,
         annettu 5 päivänä toukokuuta 2020,
         poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin suolattua kutaa koskevan erityistilanteen huomioon ottamiseksi Mauritiuksessa [2020/656]
         TULLIYHTEISTYÖKOMITEA, joka
         ottaa huomioon itäisen ja eteläisen Afrikan valtioiden, jäljempänä ’ESA-valtiot’, sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen ja erityisesti sen pöytäkirjassa 1 olevan 41 artiklan 4 kohdan,
         sekä katsoo seuraavaa:
         
                     (1)
                  
                  
                     Itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavaa väliaikaista sopimusta (1), jäljempänä ’väliaikainen talouskumppanuussopimus’, sovelletaan tilapäisesti 14 päivästä toukokuuta 2012 unionin sekä Madagaskarin tasavallan, Mauritiuksen tasavallan, Seychellien tasavallan ja Zimbabwen tasavallan välillä. Komorit on soveltanut väliaikaista talouskumppanuussopimusta väliaikaisesti 7 päivästä helmikuuta 2019.
                  
               
                     (2)
                  
                  
                     Alkuperätuotteiden käsitteen määrittelyä ja hallinnollisen yhteistyön menetelmiä koskevassa väliaikaisen talouskumppanuussopimuksen pöytäkirjassa 1 on alkuperäsäännöt, joita sovelletaan ESA-valtioiden alkuperätuotteiden tuonnissa unioniin.
                  
               
                     (3)
                  
                  
                     Väliaikaisen talouskumppanuussopimuksen pöytäkirjassa 1 olevan 42 artiklan 1 kohdan mukaisesti näistä alkuperäsäännöistä voidaan hyväksyä poikkeuksia, jos se on ESA-valtioiden tuotannonalojen kehittämisen vuoksi perusteltua.
                  
               
                     (4)
                  
                  
                     ESA–EU-tulliyhteistyökomitea hyväksyi 2 päivänä lokakuuta 2017 päätöksen N:o 2/2017 (2), jolla myönnetään väliaikaisen talouskumppanuussopimuksen pöytäkirjassa 1 olevan 42 artiklan 1 kohdan mukaisesti poikkeus alkuperäsäännöistä suolatulle kudalle, joka tuodaan unioniin 2 päivän lokakuuta 2017 ja 1 päivän lokakuuta 2018 välisenä aikana. Poikkeuksen käyttö oli kuitenkin vähäistä, sillä tilausten saanti viivästyi.
                  
               
                     (5)
                  
                  
                     ESA–EU-tulliyhteistyökomitea hyväksyi 14 päivänä tammikuuta 2019 päätöksen N:o 1/2019 (3), jolla myönnetään väliaikaisen talouskumppanuussopimuksen pöytäkirjassa 1 olevan 42 artiklan 1 kohdan mukaisesti poikkeus alkuperäsäännöistä suolatulle kudalle, joka tuodaan unioniin 14 päivän tammikuuta 2019 ja 13 päivän tammikuuta 2020 välisenä aikana. EU:n ostajien taloudellisten vaikeuksien vuoksi poikkeuskiintiön käyttö oli kuitenkin odotettua vähäisempää.
                  
               
                     (6)
                  
                  
                     Mauritius on pyytänyt väliaikaisen talouskumppanuussopimuksen pöytäkirjassa 1 olevan 42 artiklan mukaisesti uutta poikkeusta alkuperäsäännöistä 125 tonnille HS-nimikkeen 0305 69 suolattua kutaa, joka tuodaan unioniin maaliskuun 2020 ja maaliskuun 2021 välisenä aikana. Mauritius ilmoittaa pyynnössään, ettei kutaa ole saatavilla EU:n tai Mauritiuksen alkuperätuotteena eikä Afrikan, Karibian ja Tyynenmeren valtioiden ryhmän, jäljempänä ’AKT-valtiot’, muista valtioista peräisin oleva kuta täytä laatua ja säännöllisiä toimituksia koskevia vaatimuksia. Mauritiuksen onkin edelleen hankittava jalostusteollisuudelleen ei-alkuperäaineksia olevia raaka-aineita.
                  
               
                     (7)
                  
                  
                     Poikkeus edistäisi pienten ja keskisuurten yritysten kehittämistä Mauritiuksella, mahdollistaisi Mauritiuksen kala- ja äyriäisalan monipuolistamisen ja auttaisi alaa toimimaan jatkossakin täydellä kapasiteetilla ja työllisyyttä ylläpitäen. Koska poikkeuksen kohteena oleva määrä on alle 1 prosentti Mauritiuksesta unioniin suuntautuvan HS:n 3 ryhmään kuuluvien kalastustuotteiden kokonaistuonnin arvosta ja poikkeusta pyydetään vain rajoitetuksi ajaksi, se ei aiheuta vakavaa haittaa millekään talouden alalle unionissa eikä yhdessä tai useammassa jäsenvaltiossa.
                  
               
                     (8)
                  
                  
                     Mauritiuksen mukaan arvioitu myynti EU:hun on 125 tonnia vuonna 2020/2021. Koska aiemmin myönnettyjä poikkeuksia on kuitenkin käytetty vain vähän, ei vaikuta aiheelliselta korottaa haettua kautta koskevan kiintiön määrää vuodeksi 2019/2020 myönnetyn kiintiön määrää suuremmaksi. Mauritiukselle olisi sen vuoksi myönnettävä yhdeksi vuodeksi poikkeus 100 tonnille suolattua kutaa, jotta tuotannonalan valmiudet jatkaa vientiä unioniin säilyisivät.
                  
               
                     (9)
                  
                  
                     Komission täytäntöönpanoasetuksessa (EU) 2015/2447 (4) vahvistetaan tariffikiintiöiden hallinnointia koskevat säännöt. Kyseisiä sääntöjä olisi sovellettava sen määrän hallinnointiin, jolle tällä päätöksellä myönnetään poikkeus.
                  
               
                     (10)
                  
                  
                     Poikkeuksen vaikutusten tehokkaan seurannan mahdollistamiseksi Mauritiuksen viranomaisten olisi säännöllisesti toimitettava komissiolle yksityiskohtaiset tiedot antamistaan EUR.1-tavaratodistuksista,
                  
               ON PÄÄTTÄNYT SEURAAVAA:
         
            1 artikla
            Poiketen siitä, mitä väliaikaisen talouskumppanuussopimuksen pöytäkirjassa 1 määrätään, HS-nimikkeen 0303 89 ei-alkuperäkudasta valmistettua HS-nimikkeen 0305 69 (CN-koodin 0305 69 80) suolattua kutaa on mainitun pöytäkirjan 42 artiklan 1 kohdan mukaisesti pidettävä Mauritiuksen alkuperätuotteena tämän päätöksen 2–5 artiklassa säädetyin ehdoin.
         
         
            2 artikla
            Edellä 1 artiklassa säädettyä poikkeusta sovelletaan tämän päätöksen liitteessä vahvistettuun tuotteeseen ja määrään, joka luovutetaan vapaaseen liikkeeseen Mauritiuksesta unioniin, yhden vuoden ajan tämän päätöksen hyväksymisestä alkaen.
         
         
            3 artikla
            Liitteessä vahvistettua määrää hallinnoidaan täytäntöönpanoasetuksen (EU) 2015/2447 49–54 artiklan mukaisesti.
         
         
            4 artikla
            Mauritiuksen tulliviranomaisten on tehtävä 1 artiklassa tarkoitetuille tuotteille määrällisiä vientitarkastuksia.
            Mauritiuksen tulliviranomaisten on ennen kutakin vuosineljännestä seuraavan kuukauden loppua toimitettava komissiolle tulliyhteistyökomitean sihteeristön välityksellä lausunto määristä, joista on annettu EUR.1-tavaratodistukset tämän päätöksen nojalla, sekä näiden todistusten sarjanumerot.
         
         
            5 artikla
            Tämän päätöksen nojalla annettujen EUR.1-tavaratodistusten 7 kohdassa on oltava yksi seuraavista maininnoista:
            
                         
                     
                     
                        ”Derogation – Decision No 1/2020 of the ESA-EU Customs Cooperation Committee of 5 May 2020”;
                     
                  
                         
                     
                     
                        ”Dérogation – Décision n° 1/2020 du Comité de Coopération Douanière AfOA-UE du 5 mai 2020”.
                     
                  
         
            6 artikla
            
               1.   Mauritius ja unioni toteuttavat tarvittavat toimenpiteet tämän päätöksen täytäntöönpanemiseksi.
            
            
               2.   Jos unioni havaitsee puolueettomien tietojen perusteella väärinkäytöksiä tai petoksia tai toistuvaa 4 artiklassa säädettyjen velvoitteiden laiminlyöntiä, unioni voi keskeyttää väliaikaisesti 1 artiklassa tarkoitetun poikkeuksen soveltamisen väliaikaisen talouskumppanuussopimuksen 22 artiklan 5 ja 6 kohdassa määrättyä menettelyä noudattaen.
            
         
         
            7 artikla
            Edellä 1 artiklassa säädetyn poikkeuksen voimassaoloa voidaan jatkaa, jos asianomainen ESA-valtio toimittaa kolme kuukautta ennen tämän päätöksen voimassaolon päättymistä todisteen siitä, ettei se edelleenkään pysty täyttämään pöytäkirjan 1 ehtoja, sekä näytön siitä, että poikkeuksen oikeuttaneen tarpeen tyydyttämisessä on edistytty, ja selkeät tiedot mainittujen ehtojen täyttämiseen tarvittavasta ajasta. Euroopan unioni arvioi uudelleen ESA–EU-tulliyhteistyökomiteassa otettavaa kantaansa ja antaa uuden päätöksen.
         
         
            8 artikla
            Tämä päätös tulee voimaan 5 päivänä toukokuuta 2020.
         
         
            Tehty Brysselissä 5 päivänä toukokuuta 2020.
            
               B. SAMSON
               
                  ESA-valtioiden edustaja
               
               
                  ESA-valtioiden puolesta
               
            
            
               J-M. GRAVE
               
                  Euroopan komissio
               
               
                  Euroopan unionin puolesta
               
            
         
         
            (1)  EUVL L 111, 24.4.2012, s. 2.
         
            (2)  ESA–EU-tulliyhteistyökomitean päätös N:o 2/2017, annettu 2 päivänä lokakuuta 2017, poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin suolattua kutaa koskevan erityistilanteen huomioon ottamiseksi Mauritiuksessa (EUVL L 271, 20.10.2017, s. 47).
         
            (3)  ESA–EU-tulliyhteistyökomitean päätös N:o 1/2019, annettu 14 päivänä tammikuuta 2019, poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin suolattua kutaa koskevan erityistilanteen huomioon ottamiseksi Mauritiuksessa (EUVL L 32, 4.2.2019, s. 32).
         
            (4)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
      
      
         
            LIITE
            
                        Järjestysnumero
                     
                     
                        CN-koodi
                     
                     
                        Taric-koodi
                     
                     
                        Tavaran kuvaus
                     
                     
                        Ajanjakso
                     
                     
                        Nettopaino (tonnia)
                     
                  
                        09.1611
                     
                     
                        Ex03056980 
                     
                     
                        25
                     
                     
                        Kuta, suolattu
                     
                     
                        5.5.2020–4.5.2021
                     
                     
                        100